সিরিয়ার মানবিক বিপর্যয়ের পর্যবেক্ষণে নিয়োজিত ব্রিটিশ সংস্থা সিরিয়ান অবজারভেটরি ফর হিউম্যান রাইটস-এর পরিসংখ্যান অনুযায়ী সরকারি বাহিনীর বিমান হামলায় শুক্রবার ৪০ জন এবং শনিবার ৩০ জন নিহত হয়েছে। সিরিয়ার বিদ্রোহী সমর্থক সংবাদমাধ্যম ঘৌটা মিডিয়া সেন্টার দম বন্ধ হয়ে ৭৫ জনের প্রাণহানির খবর দিয়েছে। সিরিয়ার হাসপাতালগুলো নিয়ে কাজ করা যুক্তরাজ্যভিত্তিক সাহায্য সংস্থা ইউনিয়ন অব মেডিকেল রিলিফ অর্গানাইজেশন বিবিসিকে জানিয়েছে, দামাস্কাসের প্রান্তিক বিশেষায়িত হাসপাতাল তাদের ৭০ জনের মৃত্যুর খবর নিশ্চিত করেছে। তবে এসব দাবি স্বাধীনভাবে তদন্ত করে দেখতে পারেনি কোনও আন্তর্জাতিক সংবাদমাধ্যম।